CELEX: 62017TN0010
Language: fi
Date: 2017-01-09 00:00:00
Title: Asia T-10/17: Kanne 9.1.2017 – Proof IT v. EIGE

13.3.2017   
            
            
               FI
            
            
               Euroopan unionin virallinen lehti
            
            
               C 78/35
            
         Kanne 9.1.2017 – Proof IT v. EIGE
   (Asia T-10/17)
   (2017/C 078/49)
   Oikeudenkäyntikieli: englanti
   
      Asianosaiset
   
   
      Kantaja: Proof IT SIA (Riika, Latvia) (edustajat: asianajajat J. Jerņeva ja D. Pāvila)
   
      Vastaaja: Euroopan tasa-arvoinstituutti (EIGE)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan tasa-arvoinstituutin päätöksen, joka on annettu ”verkkopalveluja koskevan puitesopimuksen” tekemistä koskevan hankintamenettelyn EIGE/2016/OPER/03 – Erä 1 yhteydessä ja joka annettiin kantajalle tiedoksi 28.10.2016 päivätyllä kirjeellä, jonka mukaan kantajan tarjous luokiteltiin toiselle sijalle ja puitesopimus päätettiin tehdä erän 1 osalta kolmannen yrityksen kanssa
            
         
               —
            
            
               määräämään, että kantajalle on suoritettava 72 270 euroa korvauksena mahdollisuuden menettämisestä ja/tai sopimuksen menettämisestä
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kolmeen kanneperusteeseen.
   
               1.
            
            
               Ensimmäinen kanneperuste, joka koskee sitä, että yhdenvertaisen kohtelun ja avoimuuden periaatteita on loukattu, koska hankintasopimuksen tekoperusteet olivat epätarkkoja eikä arviointimenettely ollut avoin, minkä seurauksena vastaajalla oli rajoittamaton vapaus valita, minkä tarjoajan kanssa se halusi tehdä kyseisen sopimuksen.
            
         
               2.
            
            
               Toinen kanneperuste, joka koskee sitä, että vastaaja on tehnyt kantajan tarjouksen arviointiin liittyy ilmeisiä virheitä, ja että jos nämä virheet korjattaisiin, hankintamenettely ratkaistaisiin toisella tavalla siten, että kantajan tarjous olisi pitänyt luokitella ensimmäiseksi ja puitesopimus olisi pitänyt tehdä kantajan kanssa.
            
         
               3.
            
            
               Kolmas kanneperuste, joka koskee sitä, että yhdenvertaisen kohtelun periaatetta on loukattu, koska sopimuksen tekoperusteita on tulkittu siten, että kyseinen kolmas yritys hyötyi tiedoista, jotka se oli saanut toteuttaessaan vastaajan kanssa aiemmin tehdyn vastaavanlaisen sopimuksen.